Jimmy Jump
Jimmy Jump (kodanikunimega Jaume Marquet i Cot; sündinud 14. märtsil 1976 (teistel andmetel 14. märtsil 1974)) on kataloonia paadunud vahelesegaja, kes pealtvaatajana hüppab kultuuri- ja spordiüritustel areenile ning rahuldab sellega oma vajadust eneseeksponeerimise ja publiku tähelepanu järele. Säärasteks etteasteteks kannab tihti peas barretina't ja seljas särki kirjaga "Salta Salta Jimmy Jump". Kodumaal Hispaanias on ta mitu korda televisioonis otsesaadetes ja uhketel galaõhtutel püünele tormanud. Jimmy Jump on korduvalt kinnitanud, et ta ei taha sportlastele kahju teha ning tema pere tunneb sellise harrastuse pärast häbi.